Humza Yousaf. Is polaiteoir de chuid na hAlban é Humza Haroon Yousaf (a rugadh ar 7 Aibreán 1985 i nGlaschú). Is iar-cheannaire ar Pháirtí Náisiúnta na hAlban é (2023.2024). Bhí Yousaf ar an gCéad-Aire is óige riamh ar Albain agus ar an gcéad duine de bhunú mionlaigh, an chéad Mhoslamach tofa ina cheann feadhain ar mhórpháirtí sa Ríocht Aontaithe.
Cúlra breithe agus teaghlaigh.
Rugadh Humza Haroon Yousaf i gcathair Glaschú ar an 7 Aibreán 1985. Is mac le hinimircigh den chéad ghlúin é: rugadh a athair Mian Muzaffar Yousaf i Mian Channu, Puinseáb, an Phacastáin, agus chuaigh sé ar imirce ón gcathair lena theaghlach sna 1960í, ag obair mar chuntasóir sa deireadh.. 
D'oibrigh a sheanathair athartha i monarcha innill fuála an Amhránaí i mBruach Chluaidh sna 1960idí. Rugadh máthair Yousaf, Shaaista Bhutta, i Nairobi, san Chéinia, do theaghlach de shliocht an Phuinseáb. D’fhulaing a teaghlach ionsaithe foréigneacha a bhí spreagtha ag ciníochas go minic, toisc gur cuireadh an milleán orthu as poist "a bhain" le hAfracánaigh a ghlacadh, agus chuaigh siad ar imirce go hAlbain ina dhiaidh sin.
Oideachas.
D'fhreastail Humza ar Bhunscoil Mearns i "Siorrachd Rinn Friù an Ear". Bhí Yousaf ar cheann den bheirt dhalta ó mhionlach eitneach a d'fhreastail ar a bhunscoil. Fuair Yousaf oideachas príobháideach i Scoil Ghramadaí Hutchesons, scoil neamhspleách i nGlaschú, áit ar spreag a cheachtanna san ábhar 'Staidéir Nua-Aimseartha' é chun páirt a ghlacadh sa pholaitíocht. 
Rinne sé cur síos ar 9/11 mar "day that changed the world and for me" nuair a bhí sé 16 bliana d'aois. Roimh an ionsaí, bhí Yousaf gar do bheirt daltaí ar shuigh sé in aice leo ina rang clárúcháin, ach tar éis an ionsaithe i Nua-Eabhrac, chuir siad ceisteanna ar Yousaf amhail "Cén fáth a bhfuil fuath ag Moslamaigh do Mheiriceá?
Rinne Yousaf staidéar ar an bpolaitíocht in Ollscoil Ghlaschú áit a raibh sé ina Uachtarán ar "Glasgow University Muslim Students Association". Bhain Yousaf céim amach mar Mháistir Ealaíon (MA) in 2007.
Gairm.
Bhí Yousaf ina aire ar feadh 11 bliain, idir 2012-2023, agus tá neart taithí aige mar Aire Oideachais. Aire Sláinte, Aire Dlí, srl, 
Chuaigh Yousaf i mbun cheannasaíocht an pháirtí ar 28 Márta 2023, Tháinig sé i gcomharbacht ar Nicola Sturgeon mar cheannaire ar an SNP. Rinneadh an-dul chun cinn agus í féin ina ceannaire ó 2014. Ach tháinig meath ar an bpáirtí faoina ceannas sa bhliain 2022/2023 agus sheas sí siar ó ról na ceannaireachta i mí Feabhra 2023. 
Beirt bhan a bhí sa n-iomaíocht le Yousaf, Ash Regan agus Ceit Fhoirbeis ar dheis ar fad. 70% de bhaill an pháirtí a chaith vóta agus sa deireadh ní raibh mórán idir Yousaf agus Ceit Fhoirbeis, 52% le 48% ar an dara comhaireamh, tar éis d'Ash Regan a bheith curtha as an áireamh.. Léirigh an t-aighneas agus achrann a bhain leis an toghchánaíocht an deighilt atá san SNP.
Éirí as.
D’fhógair Yousaf i mí Aibreáin 2024 go raibh deireadh á chur aige leis an socrú cumhachta a bhí aige le Páirtí Glas na hAlban. Bhí an Páirtí Glas le ceangal faoin gcinneadh sin agus shocraigh siad láithreach go dtacóidís le rún mímhuiníne in Yousaf. Cuireadh síos sa pharlaimint rúin mhímhuiníne sa rialtas agus in Yousaf féin agus ba chosúil nach mbeadh dóthain vótaí aige teacht slán. Mhaígh Yousaf go bhféadfadh sé teacht slán ón vóta muiníne ach margadh a dhéanamh ar mhaithe le vótaí a mhealladh (socrú a dhéanamh leis an bPáirtí Alba), ach dúirt sé nach raibh sé ag iarraidh a chuid prionsabal a thréigeadh agus d'éirigh sé as. Dúirt Yousaf nár thuig sé cé chomh mór is a ghoillfeadh a chinneadh ar an bPáirtí Glas.